Gran prestegjeld

Gran prestegjeld var et prestegjeld tilhørende Hadeland og Land prosti i Hamar bispedømme i Den norske kirke. Det omfattet Gran kommune i Oppland fylke, og hovedkirken var Nikolaikirken.

Historikk 

Grǫn sókn (norrønt) har sin opprinnelse fra kristningen av landet. Gran prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. 

I 1591 hadde Hadeland prestegjeld "offuer aldt 13. kircker baade de, der giøris tienniste vdj och de som iche skier tienniste vdj".

Gran prestegjeld dannet grunnlaget for Gran formannskapsdistrikt opprettet i 1837.

Ved kgl. res. 2.1.1897, med virkning fra 1.1.1897, ble Brandbu og Tingelstad sokn utskilt og opprettet som Brandbu prestegjeld.

Inndeling pr. 1.1.1992: Gran med Grymyr og Ål kirker.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Gran prestegjeld og dets sogn er nå en del av Gran kirkelige fellesråd underlagt Hadeland og Land prosti.

Referanser

Grans historie
Prestegjeld i Hamar bispedømme
Prestegjeld i Innlandet